เรามีเพศสัมพันธ์กันไม่ใส่ถุงวันที่28 แฟนกินยาคุมฉุกเฉินวันที่30 ปกติแฟนจะมีประจำเดือนวันที่5 ตอนนี้แฟนมีอาการปวดท้องน้อย แล้วมีการตกขาว มีกลิ่นคาวนิดๆ แล้วแฟนไม่ถ่ายหลายวัน เป็นผลข้างเคียงของยาด้วยรึเปล่าครับ
สวัสดีค่ะ หากมีเพศสัมพันธ์วันที่ 28 ส.ค. แล้วได้กินยาคุมฉุกเฉินวันที่ 30 ส.ค. หรือภายในช่วง 24-48 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 75%สำหรับอาการปวดท้องน้อย ตกขาว ที่เพิ่งเกิดในวันที่ 4-5 ก.ย.นี้ ไม่ใช่อาหารจากผลข้างเคียงของยาคุมฉุกเฉินค่ะ เพราะผลข้างเคียงจะเกิดเพียงในช่วง 1-2 วันหลังทานยาไป อาการดังกล่าว อาจเป็นอาการก่อนการมีประจำเดือนมาก็ได้ค่ะส่วนอาการท้องผูกก็เช่นกัน ไม่ใช่อาการจากผลของยาคุมฉุกเฉิน โดยการมีท้องผูกเกิดได้จากหลายปัจจัย เช่น ดื่มน้ำน้อยทานอาหารที่มีกากใยน้อย มีความเครียด หรืออาจเป็นอาการก่อนการมีประจำเดือนมาก็ได้ด้วยดังนั้น ควรรอประจำเดือนไปอีกซักระยะก่อน หากประจำเดือนไม่มานานเกิน 2 สัปดาห์นับจากวันที่ได้มีเพศสัมพันธ์ไป ก็ควรตรวจหาการตั้งครรภ์ดูด้วยค่ะ หรือหากอาการปวดท้องน้อยเป็นมาก ตกขาวมีกลิ่นเหม็นมาก ลักษณะคล้ายหนอง ก็แสดงว่าอาจเกิดการติดเชื้อในช่องคลอดและมดลูกได้ ในกรณีนี้ ควรไปพบแพทย์เพื่อตรวจค่ะ